《和吴鹏举寻石门》
宋代·杨琛

昔者让王代，何不开此门。人疑天地秘，别有至妙存。

山灵蕴真天，人世无由扪。翳此或外道，不复烦司阍。

疑义竟谁晰，万世天无言。顽石忽欲语，青青出云根。

夕阳亦西下，明月生黄昏。下山一回顾，突兀双峰尊。

作者简介：庆元奉化人，字献子。光宗绍熙四年进士。累拜国子博士。韩侂胄为相，召试馆职，不就。经学有渊源，鄱阳士多师之。